Diari Oficial de la Generalitat Valenciana


Sumari del DOGV 8808, del 11-05-2020 (2020/3250)

Extracte de la convocatòria de 4 de maig de 2020, del director general de l'Institut Valencià de Finances, per la qual es convoca l'instrument «Préstec subordinat» del programa operatiu FEDER CVA 2014-2020.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8808

Data del DOGV
:   11-05-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3250


Data del document
:   04-05-2020

Organisme emissor
:   Institut Valencià de Finances

Tipus de document
:   Extracte

Descriptors 

:   * ajuda pública

Extracte de la convocatòria de 4 de maig de 2020, del director general de l'Institut Valencià de Finances, per la qual es convoca l'instrument «Préstec subordinat» del programa operatiu FEDER CVA 2014-2020. [2020/3250]  
BDNS (identif.): 504889.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions (http://www.pap.minhap.gob.es/bdnstrans/index), i en la pàgina web de l'Institut Valencià de Finances: http://www.ivf.gva.es  
  
Primer. Objecte  
Constitueix l'objecte de la present convocatòria l'atorgament de préstecs subordinats per al finançament de petites i mitjanes empreses la seu social, l'establiment o la sucursal de producció o de desenvolupament d'activitat de les quals estiga a la Comunitat Valenciana.  
  
Aquesta actuació està cofinançada per la Unió Europea a través del programa operatiu del Fons de Desenvolupament Regional (FEDER) de la Comunitat Valenciana 2014-2020.  
  
Segon. Entitats beneficiàries  
Els beneficiaris del finançament subordinat seran empreses privades que operen en qualsevol sector d'activitat, amb excepció dels establits en els apartats cinqué i sisé de la convocatòria, i que desenvolupen projectes empresarials de caràcter innovador o actuacions destinades a l'expansió i/o consolidació de l'empresa.  
Les entitats beneficiàries hauran de reunir els requisits previstos en l'apartat seté de la convocatòria.  
  
Tercer. Normes reguladores  
Acord de 3 d'abril de 2020, del Consell Executiu del Fons de Fons FEDER de la Comunitat Valenciana 2014-2020, pel qual s'aproven les normes reguladores per a l'atorgament de finançament subordinat del programa operatiu FEDER (DOGV 8804, 05.05.2020).  
  
  
Quart. Quantia  
La quantia màxima prevista per a la concessió de préstecs subordinats del programa operatiu FEDER CVA 2014-2020 puja a 47.395.906 euros, i l'import de cada operació en la modalitat Disruptius està comprés entre 300.000 i 2.000.000 d'euros, i entre 25.000 i 500.000 per a la modalitat Coronavirus. La bonificació d'interessos associada a aquesta línia de finançament està subjecta a minimis per a la modalitat Disruptius, i s'acull al marc nacional temporal pel coronavirus Covid-19, per a la modalitat Coronavirus.  
  
Cinqué. Termini de presentació de sol·licituds  
El termini de presentació de sol·licituds s'iniciarà l'endemà de la publicació de la convocatòria en el Diari Oficial de la Generalitat Valenciana (DOGV) i en la pàgina web de l'IVF.  
  
Sisé. Altres dades  
1. Documentació: la prevista en l'apartat onzé de la convocatòria.  
  
2. Característiques del finançament: les previstes en l'apartat tercer de la convocatòria.  
3. Modalitats de finançament: les previstes en l'apartat quart de la convocatòria.  
4. La sol·licitud de finançament es realitzarà mitjançant el formulari d'emplenament electrònic previst en la convocatòria com a annex II, i serà obligatori presentar-la en línia a través dels mitjans disponibles en la pàgina web de l'IVF (https://prestamos.ivf.es), amb signatura i registre electrònic.  
5. Els beneficiaris hauran de reunir els requisits establits en l'apartat seté de la convocatòria, entre els quals, hauran de comptar necessàriament amb una probabilitat d'incompliment inferior o igual al 8 %, d'acord amb el sistema intern d'anàlisi de riscos de l'Institut Valencià de Finances, o de l'entitat financera privada que cofinance l'operació, en el cas dels préstecs participatius coronavirus.  
  
València, 4 de maig de 2020.- El director general de l'Institut Valencià de Finances: Manuel Illueca Muñoz.